
Embercsoport - közösség

„Like”, „smiley”, „tag” – hangzik a mai fiatalok szájából nap, mint nap. A gyorsuló világ, a modernizáció és a technikai fejlődés eredményeképp az internethasználat, a közösségi hálózatok látogatása mindennapos tevékenység lett. A közösségi létnek egy új formája született meg a hagyományos, szemtől szembeni közösségek mellett, a Facebook. Mit ad, és mit vesz el a gyerekektől az internet, a Facebook? Dolgozatomban a szociális kompetenciák fejlődési lehetőségeiről, az interneten található veszélyekről, s a csökkenő szemtől-szembeni kapcsolatokról írok, mely pontok feltevéseim tárgyát alkotják. Adatgyűjtéssel, interjúk és kérdőívek készítésével és elemzésével vonom le következtetéseimet az utolsó fejezetben.



